Diari Oficial de la Generalitat Valenciana


Sumari del DOGV 1445, del 18-12-1990 (1990/819706)

ORDRE de 5 de desembre de 1990, de la Conselleria d'Economia i Hisenda, per la qual s'autoritza la fusió de la Caixa d'Estalvis Provincial .d'Alacant amb la Caixa d'Estalvis Provincial de València mitjançant la creació d'una nova entitat.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/12/05/(4)/dof/vci/html**

### Dades del document

Número de DOGV
:   1445

Data del DOGV
:   18-12-1990

Secció del DOGV
:   DISPOSICIONS GENERALS

Número del document
:   1990/819706


Data del document
:   05-12-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de 5 de desembre de 1990, de la Conselleria d'Economia i Hisenda, per la qual s'autoritza la fusió de la Caixa d'Estalvis Provincial d'Alacant amb la Caixa d'Estalvis Provincial de València, mitjançant la creació d'una nova entitat.  
Vist l'escrit d'aqueixa entitat, de data 16 de juliol de 1990, presentat conjuntament per la representació de la Caixa d'Estalvis Provincial d'Alacant i la Caixa d'Estalvis Provincial de València, pel qual se sol·licita la preceptiva autorització administrativa per a la fusió d'aquestes entitats, mitjançant la creació d'una nova entitat.  
Atés que l?operació de fusió esmentada requereix, a més de l'autorització administrativa, l?autorització d'uns nous estatuts socials i reglament de procediment regulador del sistema de designacions i eleccions dels membres dels òrgans de govern.  
Atés que a l'escrit esmentat s'adjunten sengles certificacions, on es dóna compte dels acords adoptats per les assemblees generals de la Caixa d'Estalvis Provincial d'Alacant i Provincial de València, realitzades els dies 26 i 23 de juny de 1990, respectivament, entre els quals figuren l'aprovació de la fusió d'ambdues institucions, mitjançant la creació d'una nova entitat, i l'aprovació dels estatuts i el reglament de procediment per a la designació dels òrgans de govern de l'entitat resultant de la fusió, la denominació de la qual serà «Caixa d'Estalvis Provincial d'Alacant i València».  
Atés que de les certificacions esmentades, es dedueix que aquestes assemblees generals es van constituir amb l?assistència de la majoria dels seus membres, i que van votar a favor dels acords esmentats, almenys dos terços dels que van assistir-hi, tal com exigeix l?article 29, apartat tres, de la Llei 1/1990, de 22 de febrer, sobre Caixes d'Estalvis.  
Vist que la fusió descrita, implica la dissolució d?ambdues institucions, sense liquidació de cap d'elles, i la transmissió en bloc dels respectius patrimonis socials a la nova entitat. Aquesta n'assumirà tots els drets i obligacions per successió universal.  
Vist que s'han atés les condicions imposades per l'article 13, apartat dos, de la Llei 1/1990, de 22 de febrer, sobre Caixes d'Estalvis, en no trobar-se en procés de liquidació les entitats que es fusionen, i així queden salvats els drets i les garanties dels afectats per la fusió, segons consta expressament en les certificacions dels acords adoptats per les respectives assemblees generals.  
Vist que la proposta dels estatuts i el reglament de la nova entitat s'ajusta en els seus termes a la normativa vigent, bé que amb les excepcions que s'expressen en l'acord relatiu a la seua autorització.  
Vist que en els estatuts i els reglaments esmentats es preveu un període provisional i transitori en la configuració dels òrgans de govern de la nova Caixa Provincial d'Alacant i València, d'acord amb els pactes de fusió establerts, segons que preveu l?article 13, apartat tres, segon paràgraf, de la Llei 1/1990.  
Vist que l?operació de fusió proposada implica la cancel·lació de la inscripció de les respectives entitats i l'alta simultània de la nova entitat en el Registre de Caixes d'Estalvis de la Comunitat Valenciana, una vegada complerts totes les condicions i els requisits legals establerts per a aquest tipus d'operacions.  
Vist la Llei de la Generalitat Valenciana 1/1990, de 22 de febrer, sobre Caixes d'Estalvis; el Decret 81/1990, de 28 de maig, del Consell, que desplega la Llei esmentada en matèria d'òrgans de govern; i altres disposicions que siguen aplicables a aquesta matèria.  
En virtut de la facultat conferida pels articles 12 i 13, apartat u, de la Llei 1/1990, de 22 de febrer, sobre Caixes d'Estalvis,  
ORDENE:  
Primer  
Que s?autoritze la fusió de la Caixa d?Estalvis Provincial d'Alacant amb la Caixa d'Estalvis Provincial de València, mitjançant la creació d'una nova entitat denominada «Caixa d'Estalvis Provincial d'Alacant i València».  
Segon  
Que s?autoritzen els estatuts socials i el reglament del procediment regulador del sistema de designacions i eleccions dels membres dels òrgans de govern, pels quals es regirà de la nova entitat, els texts dels quals s'inclouen entre la documentació que duu adjunta la sol·licitud presentada, llevat dels articles dels estatuts socials que s'indiquen, els quals contravenen les disposicions legals que se citen, i que s'hauran de modificar a fi d'ajustar-se a les normes.  
Articles Disposicions legals  
26.1.c) art. 32 Llei 1/1990; art- 45 Decret 81/1990  
30.6 art. 49.1 Decret 81/1990  
46.4 art. 40.1 Llei 1/1990  
Tercer  
Que es done de baixa a la Caixa d'Estalvis Provincial d'Alacant i a la Caixa d'Estalvis Provincial de València, amb alta simultània de la nova entitat denominada «Caixa d'Estalvis Provincial d'Alacant i València», en el Registre de Caixes d'Estalvis de la Comunitat Valenciana, una vegada hi siga inscrita la corresponent escriptura de fusió.  
Contra aquesta Ordre es podrà interposar recurs de reposició previ al contenciós administratiu davant la Conselleria d'Economia i Hisenda, en el termini d'un mes comptador a partir de l?endemà de la publicació en el Diari Oficial de la Generalitat Valenciana.  
València, 5 de desembre de 1990.  
El conseller d'Economia i Hisenda,   
ANTONI BIRLANGA CASANOVA


Còpia Permalink ELI